Վուդի Ալլեն
Վուդի Ալլեն (, բնօրինակ անուն ազգանուն՝ Ալլեն Սթյուարտ Քոնիգսբերգ (), լրիվ պաշտոնական անունը՝ Հեյվուդ Ալլեն (), ), ամերիկյան նշանավոր ռեժիսոր, սցենարիստ, պրոդյուսեր, դերասան, գրող, երաժիշտ։ Չորս Օսկար մրցանակի դափնեկիր է։ Արժանացել է նաև բազում այլ կինոմրցանակների, այդ թվում՝ Ոսկե գլոբուս, BAFTA և այլն։ Հանդես է գալիս նաև որպես գրող, քանի որ շատ պատմվածքների ու պիեսների հեղինակ է։ Ալլենը գրականության և երաժշտության գիտակ ու ջազային կլարնետիստ է։ Իր շատ ֆիլմերում հանդես է գալիս որպես դերասան։

Վուդի Ալլենը կինեմատոգրաֆի մեջ ստեղծել է մի նոր ժանր, որը ընդունված է անվանել «ինտելլեկտուալ կատակերգություն»։ Այս ժանրը նա ստեղծել է սրամիտ կատակերգություններից, որոնք պարունակում են իրենց մեջ երգիծանքի ու աբսուրդի տեսակներ, և հոգեբանական դրամաներից։ Ալլենը շվեդ մեծ ռեժիսոր՝ Ինգմար Բերգմանի արվեստի երկրպագու է, այդ պատճառով էլ նրա ֆիլմերում կարելի է նկատել Բերգմանի ոճը։

Առավել հայտնի են Վուդի Ալլենի հետևյալ ֆիլմերը՝ «Սեր և մահ», «Էննի Հոլլ», «Մանհեթեն», «Կահիրեի կարմրագույն վարդը», «Դեննի Ռոուզի բրոդվեյը», «Հաննան և նրա քույրերը», «Վիքի, Քրիստինա, Բարսելոնա», «Կեսգիշերը Փարիզում», «Ժասմին» և այլն։

Ծանոթագրություններ

Արտաքին հղումներ 
 Վուդի Ալլեն. «Իռացիոնալ մարդը»

Ամերիկացի կինոռեժիսորներ
Ամերիկացի կինոդերասաններ
Բեմական կեղծանուններ
20-րդ դարի դերասաններ
Գրական կեղծանուններով հայտնի հեղինակներ
Օսկարակիրներ
BAFTA մրցանակի դափնեկիրներ
«Ոսկե գլոբուս» մրցանակի դափնեկիրներ
«Սեզար» մրցանակի դափնեկիրներ
21-րդ դարի դերասաններ
«Գրեմմի» մրցանակի դափնեկիրներ
Սցենարիստներ այբբենական կարգով
Ամերիկայի արվեստների և գիտությունների ակադեմիայի անդամներ
21-րդ դարի ամերիկացի երաժիշտներ
20-րդ դարի ամերիկացի երաժիշտներ
Ամերիկացի սցենարիստներ
Ամերիկացի պրոդյուսերներ
Լավագույն ռեժիսոր Օսկարի մրցանակակիրներ
Ամերիկյան փիլիսոփայական ընկերության անդամներ